ایسپانیانین گونئیینده‌کی کادیس بؤلگه‌سینین آلخسیراس ائلچه‌سینده، ایکی کلیسه‌یه قمه ایله سالدیران بیر نفر، ۱ کشیشی اؤلدوردو، ۴ نفری یارالادی.
ایسپانیا مطبوعاتیندا وئریله‌ن بیلگیلرده، آلخسیراس‌دا ساعات ۱۹.۳۰دا ایکی کلیسه‌یه سالدیران بیر نفرین قمه ایله بیر کشیشی اؤلدوردوگو، ان آز ۴ نفری یارالادیغی قید ائدیلدی.
آلخسیراسین مرکزین‌ده‌کی ان بؤیوک کلیسه اولان نوسترا سنورا دو لا پالمانین کشیشی دیگو والنسیانین سالدیریدا اؤلدوگو بیلدیریلیر.
شاهیدلرین دئدیگینه گؤره، سالدیرقان دارتیشدیقدان سونرا کشیشی قمه ایله اؤلدوردو.
الینده قمه ایله سان ایسیدرو محله‌سینده یئرییه‌ن و بیر باشقا کلیسه‌یه ده سالدیران شخصین، بورادا وظیفه‌لی کشیش ایله ۳ نفری داها یارالادیفی بیلدیریلدی.
یارالیلارین حیاتی تهلوکه‌سینین اولمادیغی بیلگیسی پایلاشیلدی.
ایسپانیانین دؤولت تلویزیونو آرتی‌وی‌ای، سالدیرقانین ۲۵ یاشندا مراکشلی بیر کیشی اولدوغونو و گوونلیک گؤره‌ولیلری طرفین‌دن یاخالاندیغی آچیقلاندی.
حادثه ایله باغلی سوروشدورما باشلادان ساوچیلیغین، ترور سالدیریسی احتیمالینی دگرلندیردیگی بیلدیریلدی.
